CELEX: 62015CN0594
Language: mt
Date: 2015-11-13 00:00:00
Title: Kawża C-594/15 P: Appell ippreżentat fit-13 ta’ Novembru 2015 mir-Repubblika Slovakka mis-sentenza mogħtija mill-Qorti Ġenerali (It-Tielet Awla) fl-14 ta’ Settembru 2015 fil-Kawża T-779/14, Ir-Repubblika Slovakka vs Il-Kummissjoni Ewropea

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/21
            
         Appell ippreżentat fit-13 ta’ Novembru 2015 mir-Repubblika Slovakka mis-sentenza mogħtija mill-Qorti Ġenerali (It-Tielet Awla) fl-14 ta’ Settembru 2015 fil-Kawża T-779/14, Ir-Repubblika Slovakka vs Il-Kummissjoni Ewropea
   (Kawża C-594/15 P)
   (2016/C 027/25)
   Lingwa tal-kawża: is-Slovakk
   
      Partijiet
   
   
      Appellanti: Ir-Repubblika Slovakka (rappreżentant: B. Ricziová, aġent)
   
      Parti oħra fil-proċedura: Il-Kummissjoni Ewropea
   
      Talbiet
   
   
               (i)
            
            
               tannulla fl-intier tiegħu d-digriet tal-Qorti Ġenerali tal-14 ta’ Settembru 2015 fil-Kawża T-779/14, Ir-Repubblika Slovakka vs Il-Kummissjoni Ewropea, fejn il-Qorti Ġenerali ċaħdet bħala inammissibbli t-talba tar-Repubblika Slovakka, imressqa taħt l-Artikolu 263 tat-Trattat dwar il-Funzjonament tal-Unjoni Ewropea, għall-annullament tad-deċiżjoni tal-Kummissjoni Ewropea, li jinsab fl-ittra tagħha tal-24 ta’ Settembru 2014, li formalment titlob lir-Repubblika Slovakka tagħmel fondi disponibbli li jikkorrispondu għal telf ta’ riżorsi proprji tradizzjonali;
            
         
               (ii)
            
            
               tiddeċiedi hija stess dwar l-ammissibbiltà tat-talba tar-Repubblika Slovakka u tibgħat lura l-kawża quddiem il-Qorti Ġenerali sabiex din tiddeċiedi dwar il-mertu tal-kawża;
            
         
               (iii)
            
            
               tikkundanna lill-Kummissjoni Ewropea għall-ispejjeż tal-proċeduri.
            
         Fil-każ li l-Qorti tal-Ġustizzja tikkonkludi li ma għandhiex biżżejjed informazzjoni sabiex taqta’ u tiddeċiedi dwar l-oġġezzjoni tal-Kummissjoni ta’ inammissibbiltà, ir-Repubblika Slovakka ssostni, sussidjarjament, li l-Qorti tal-Ġustizzja għandha:
   
               (i)
            
            
               tannulla fl-intier tiegħu d-digriet tal-Qorti Ġenerali tal-14 ta’ Settembru 2015 fil-Kawża T-779/14, Ir-Repubblika Slovakka vs Il-Kummissjoni Ewropea, fejn il-Qorti Ġenerali ċaħdet bħala inammissibbli t-talba tar-Repubblika Slovakka, imressqa taħt l-Artikolu 263 tat-Trattat dwar il-Funzjonament tal-Unjoni Ewropea, għall-annullament tad-deċiżjoni tal-Kummissjoni Ewropea, li jinsab fl-ittra tagħha tal-24 ta’ Settembru 2014, li formalment titlob lir-Repubblika Slovakka tagħmel fondi disponibbli li jikkorrispondu għal telf ta’ riżorsi proprji tradizzjonali;
            
         
               (ii)
            
            
               tibgħat lura l-kawża quddiem il-Qorti Ġenerali sabiex din tiddeċiedi dwar kemm l-ammissibbiltà tat-talba tar-Repubblika Slovakka kif ukoll dwar il-mertu tal-kawża;
            
         
               (iii)
            
            
               tikkundanna lill-Kummissjoni Ewropea għall-ispejjeż tal-proċeduri.
            
         
      Aggravji u argumenti prinċipali
   
   Ir-Repubblika Slovakka tressaq żewġ aggravji insostenn tal-appell tagħha:
   
               1.
            
            
               Fl-ewwel aggravju, ir-Repubblika Slovakka tallega li l-Qorti Ġenerali wettqet żball ta’ liġi f’dak li jikkonċerna (i) in-natura tal-fondi mitluba u l-applikabbiltà ta’ atti ġuridiċi dwar riżorsi proprji u l-ġurisprudenza relatata, (ii) il-kriterju tal-kompetenza tal-istituzzjoni fl-evalwazzjoni ta’ jekk l-att ikkontestat setax jiġi kkontestat, u (iii) id-dritt ta’ aċċess għal qorti u l-urġenza tas-sitwazzjoni.
            
         
               2.
            
            
               Sussidjarjament, fit-tieni aggravju r-Repubblika Slovakka tallega li l-Qorti Ġenerali tat raġunijiet inadegwati fid-digriet appellat f’dak li jikkonċerna (i) in-natura tal-fondi mitluba u l-applikabbliltà ta’ atti ġuridiċi dwar riżorsi proprji u l-ġurisprudenza relatata, (ii) id-dritt ta’ aċċess għal qorti u l-urġenza tas-sitwazzjoni, li hija kkonfermata mill-fatt li użat (iii) l-istess raġuni għal każijiet li jinvovlu fatti differenti.